section_heading: Povijest
paragraph_text: Smilčićki kraj je bio naseljen još u pretpovijesti i po njemu je nazvana najranija faza neolitika na istočnoj jadranskoj obali - Smilčićka kultura. Na ovom je prostoru postojala i danilska kultura, a njeni pripadnici u smilčićkom kraju su se razlikovali od drugih pripadnika te kulture po tome što su stanovali u nadzemnim kružnim kućicama.